 31 መጋቢት 2020 ምንጪ ስእሊ, BBC Three ኣብ ዝሓለፈ ዓመት 31 መጋቢት ራፐር ኒፕሰይ ሃስል ኣብ ትዊተሩ ነዚ ዝስዕብ ጽሑፍ ጠቂዑ ነይሩ ነዛ ብርቱዓት ጸላእቲ ክህልውኻ ዕድሎት እዩ ዝብል መልእኽቲ ዝሓዘት ሓጺር ጽሕፍቲ ምስ ጠቀዐ ድሕሪ 30 ደቓይቕ ተቐቲሉ ካብ ናይ ሓለዋ ካሜራ ዝተረኸበ ምስሊ ሓደ ሽጉጥ ዝሓዘ ሰብ ናብ ኒፕሰይ ተጸጊዑ ክትኩስ ከሎ የርእይ እዚ ድማ ኣብ ኣፍ ደገ እቲ ብኒፕሰይ ዝውነን መሸጢ ክዳውንቲዩ ኣጋጢሙ እዚ መሸጢ ክዳውንቲ ድማ ኣብ ሎስ ኤንጀለስ እዩ ዝርከብ እቲ ውልቀሰብ ተኩሱ ንድሕሪት ከንሳሕብ ይረኣይሞ ተመሊሱ ከኣ ይትኩሰሉ እንደገና ናብ ድሕሪት ኣንሳሒቡ ይጸንሕሞ ተመሊሱ መጺኡ ከኣ ናብቲ ራፐር ክትኩሰሉን ብጥይት ርእሱ ክወቕዖን ይረኣይ እዚ ቅትለት ኣብ መላእ ዓለም ንዝርከቡ ኣድነቕቲ ናይቲ ፍሉጥ ኤርትራዊ ኣመሪካዊ ራፐር ኤርሚያስ ኣስገዶም ኒፕሰይ ሃስል ዘሰንበደ ኮይኑ በዓል ድሬክን ሪሃናን ሓዊሱ ብዙሓት ፍሉጣት ሰባት ሓዘኖም ገለጾም ብዙሕ ከይጸንሐ ከኣ ብዛዕባ እቲ ቅትለት ወረታት ብቕልጡፍ ክዝርጋሕ ጀሚሩ ቢቢሲ ሚስጢር ቅትለት ኒፕሰይ ሃስል ብዝብል ኣብ ዘቕረቦ ሰነዳዊ ምድላው ንዝተፈላለዩ ሰባት ኣዘራሪቡ ነይሩ ኩነታት ህይወትን ሞትን ናይቲ ፍሉጥ ሙዚቀኛ ንምምርማር ንዝፈልጥዎ ሰባት ንፖሊስ ሎስ ኣንጀለስን ኣባላት ጉጅለ ወሮበላታትን ኣዘራሪቡሎ ኒፕሰይ ሃስል መን ነይሩ? 